Den 15. juni 2007 oprettedes en ny havnebuslinje 903, der sejlede i pendulfart mellem Nyhavn og Operaen hver dag. I dagtimerne blev den drevet af Netto-Bådene med en af deres blå skibe fra havnerundfarten og med særskilte anlægspladser ved de to endestationer.<ref name="BF 202">''Ny havnebus'', Busfronten 202/2007, s. 5.</ref> Det benyttede skib, ''Netto III'', var bygget af selskabet bag Netto-Bådene, Havnens Skibsreparationer A/S, i København i 1991. Det var 15,5 meter lang, 4,1 meter bred og havde en dybgang på 1,65 meter. Skroget var i rustfrit stål, mens driften skete med en [[Ford]] dieselmotor. Der var plads til 100 passagerer, hvoraf de fleste kunne sidde under en glasoverdækning. Oven på den var der sat en trekantet gul presenning med teksten "Nyhavn - Operaen" på den ene side, "Operaen - Nyhavn" på den anden og linjenummeret 903 i de to ender.<ref name="Netto III">[https://www.faergelejet.dk/faerge.php?id=480&n=1 ''Netto III''], Færgelejet. Besøgt 12. marts 2022.</ref> Om aftenen, når linje 901 og 902 ikke sejlede, blev linje 903 betjent af Arriva med ''Holmen'' eller ''Bryggen'', som lagde til ved de normale stoppesteder ved Nyhavn og Operaen. Ekstrataksten ved køb af billet bortfaldt ved samme lejlighed.<ref name="BF 202" /><ref name="BF 222">''Linjeændringer i område Hovedstaden'' af Jesper Kiby Denborg og Thomas de Laine. Busfronten 222/2009, s. 5-6.</ref>
Historie Vand Foreninger Organisationer